  Майя Бывальцева Удмуртиын «Кышкыттэм но ӟечлыко автомобиль сюресъёс» йӧскалык ӵектос улсын тупатъяны чаклам 42 сюрс люкетъёс пӧлысь та дырлы укмыссэ выльдӥзы ни. Со сярысь ӵектослэн улосвыл офисэзлэн пресс-службаез ивортэ. 19 улосвыл но муниципалкуспо сюрес вылын ньыль интыын тупатъян ужъёсты йылпумъязы – со Глаз ёросын Эгра – Глазкар но Глазкар – Яр - Пудем, Дэри ёросын Ижкар – Якшур-Бӧдья но Сьӧлта котыр сюрес. Та дыре 14 сюрес люкетъёсын ужъёсты азьланьто: - Алнаш – Грак Алнаш ёросын: - Алнаш – Грак Грак ёросын; - Ижкар – Ува Ува ёросын; - Можга – Вавож Можга ёросын; - Глазкар – Яр – Пудем Яр ёросын; - Эгра – Красногорск Эгра ёросын; - Эгра – Красногорск Красногорск ёросын; - Кез – Пужмезь – Чепца Кез ёросын; - Пичи Пурга – Улӥ Кечол Пичи Пурга ёросын; - Богдангурт – Чепца – Полом – Кез Кез ёросын; - Нылга – Вавож Вавож ёросын; - Кизнер – Грак Грак ёросын; - Кизнер – Грак Кизнер ёросын; - Дэбес – Кез Дэбес ёросын. Ижкарын 23 объектъёс пӧлысь витез вуттэмын. Со Пушкинской ульчалэн Холмогоров нимо ульчаысен Октябрьлы 10 ар ульчаозь люкетэз, Раздельной но Профсоюзной пролкаос, Ижкар – Оранжерейной огъет сюрес но Халтурин нимо ульча. Туннэ нуналлы 15 объектъёсын ужъёс мыно: Первомай ёросын: - Маркин нимо ульча; - Пастухов нимо ульча. Октябрь ёросын: - Красногеойской ульча; - Студенческой пролка; Индустри ёросын: - Сельской ульча. Устинов ёросын: - Спортивной ульча. Ленин ёросын: - Шабердӥ тракт; - Парашютной ульча; - Западной ульча; - Загородной ульча; - Степной ульча; - Оружейник Драгунов нимо ульча; - Кузебай Герд нимо ульча; - Телегин нимо ульча; - Клубной ульча. Машинаен ветлӥсьёсты сак луыны но тупатъян ужъёс вакытлы пуктылэм сюрес пусъёсты чакланы куро Тодэ вайытом, Удмуртиын 2021-тӥ арын «Кышкыттэм но ӟечлыко автомобиль сюресъёс» йӧскалык ӵектос улсын тупатъяны чаклам сюресъёсты эскерыны кутскизы.  Тегъёс: Авто Ижкар Удмуртия сюресъёс тупатъянужъёс  